rejauldu/bengali-wikipedia huggingface dataset:
শরীয়তপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি শরীয়তপুর জেলায় অবস্থিত জাতীয় সংসদের ২২২নং আসন।  সীমানা শরীয়তপুর-২ আসনটি শরীয়তপুর জেলার নড়িয়া উপজেলা ও সখিপুর  থানা নিয়ে গঠিত।  নির্বাচিত সাংসদ নির্বাচন  সদস্য  দল ১৯৮৬ টি. এম. গিয়াস উদ্দিন আহমেদ জাতীয় পার্টি ১৯৯১ শওকত আলী বাংলাদেশ আওয়ামী লীগ ফেব্রুয়ারি ১৯৯৬ খন্দকার আবদুল জলিল বাংলাদেশ জাতীয়তাবাদী দল জুন ১৯৯৬ শওকত আলী বাংলাদেশ আওয়ামী লীগ ২০০১ শওকত আলী বাংলাদেশ আওয়ামী লীগ ২০০৮ শওকত আলী বাংলাদেশ আওয়ামী লীগ ২০১৪ শওকত আলী বাংলাদেশ আওয়ামী লীগ ২০১৮ এ কে এম এনামুল হক শামীম বাংলাদেশ আওয়ামী লীগ ২০২৪ এ কে এম এনামুল হক শামীম বাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শওকত আলী বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে শরীয়তপুর-২  বিষয়শ্রেণী:শরীয়তপুর জেলার জাতীয় সংসদীয় আসন বিষয়শ্রেণী:শরীয়তপুর জেলা বিষয়শ্রেণী:১৯৮৪-এ বাংলাদেশে প্রতিষ্ঠিত
সৈকত আলী (জন্ম: ২০ ডিসেম্বর ১৯৯৩) একজন বাংলাদেশী প্রথম-শ্রেণী এবং লিস্ট এ ক্রিকেটার। তিনি একজন ডানহাতি বোলার এবৎ ডানহাতি ব্যাটসম্যান। তিনি মানিকগঞ্জে জন্মগ্রহণ করেন।  তথ্যসূত্র   বহিঃসংযোগ    সৈকত আলীর ক্রিকইনফো প্রোফাইল  বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:বাংলাদেশী ক্রিকেটার বিষয়শ্রেণী:মানিকগঞ্জ জেলার ব্যক্তি বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:মোহামেডান স্পোর্টিং ক্লাবের ক্রিকেটার বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার বিষয়শ্রেণী:ঢাকা বিভাগ থেকে আগত ক্রিকেটার
স্টিভেন জন রোডস ( জন্ম ১৯৬৪ সালের ১৭ জুন, ব্রাডফোর্ড, ইয়র্কশায়ার ইংল্যান্ড) সাবেক ইংলিশ ক্রিকেটার ও কোচ। তিনি ইংল্যান্ড জাতীয় দলের একজন সেরা উইকেটরক্ষক হিসেবে অধিক পরিচিত ছিলেন, একই সাথে কার্যকরী ছয় কিংবা সাত নম্বরে ব্যাটসম্যান ছিলেন। খেলোয়াড়ি জীবনে প্রথম শ্রেণির ক্রিকেট ১২ টি সেঞ্চুরি হাঁকিয়েছেন তিনি।  তার পিতা উইলিয়াম রোডসও (জন্ম ১৯৩৬) ছিলেন একজন ক্রিকেটার ছিলেন, ৬০-এর দশকের শুরুর দিকে নটিংহামশায়ার কাউন্টি ক্রিকেট ক্লাবের হয়ে ৩০টিও বেশি ম্যাচ খেলেছিলেন তিনি।   ঘরোয়া ক্যারিয়ার    আন্তর্জাতিক ক্যারিয়ার  রোডস ১৯৮৮-৮৯ মৌসুমে ভারত সফরের জন্য নির্বাচিত হয়েছিলেন, কিন্তু রাজনৈতিক কারণে সেটি বাতিল হয়ে যাওয়ার তিনি সেই সুযোগটি হারান। ১৯৯৪ সালে ইংল্যান্ড জাতীয় ক্রিকেট দলের টেস্ট ক্রিকেট তারে অভিষেক ঘটে।  সেই সময় নির্বাচকদের নতুন চেয়ারম্যান রে ইলিংওয়ার্থ ঘোষণা দিয়েছিলেন যে, তিনি এমন একজন অলরাউন্ডার চাইছেন যিনি উইকেট কিপিংয়ের পাশাপাশি ৬ বা ৭ নম্বরে ব্যাটিংও করতে পারেন। যখন ইলিংওয়ার্থ এর কথাগুলো বলছিনে তখন ১৯৯৪ সালে রোডস গ্লোভস হাতে হাতে সোনালী সময় পার করছিলেন। যদিও তিনি পর্যাপ্ত রান করতে পারছিলেন না, বিশেষ করে মৌসুমের শেষের দিকে দক্ষিণ আফ্রিকার শক্তিশালী বোলিং আক্রমণের বিরুদ্ধে।  ১৯৯৪-৯৫ এ অস্ট্রেলিয়া সফরের জন্য তিনি মনোনিত হোন। গ্লাভস এবং বিশেষ করে ব্যাট হাতে তার জন্য বাজে একটি সফর ছিল।  বারংবার তিনি অস্ট্রেলিয়ান স্পিনার ক্রেইগ ম্যাকডারমট কাছে পরাস্ত হয়েছিলেন। এতদিন অপেক্ষা করে টেস্ট অভিষেক হওয়ার (তিনি ১৯৮৯ সালে একদিনের আন্তর্জাতিক খেলেন) পরেও ১৯৯৫ সালে অ্যালেক স্টুয়ার্টের জন্য তাকে বাদ দেওয়া হয়েছিল এবং এর পরে আর তিনি ইংল্যান্ডের হয়ে খেলতে পারেননি। তা সত্ত্বেও রোডসকে ১৯৯৪ সালে উইজডেন বর্ষসেরা ক্রিকেটার ক্রিকেটাররূপে ভূষিত হন।   তথ্যসূত্র    বহিঃসংযোগ        বিষয়শ্রেণী:১৯৬৪-এ জন্ম বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংরেজ ক্রিকেট কোচ বিষয়শ্রেণী:ইংরেজ ক্রিকেটার বিষয়শ্রেণী:ইংরেজ উইকেট-রক্ষক বিষয়শ্রেণী:জীবিত ব্যক্তি বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ব্রাডফোর্ডের ব্যক্তি বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:ওরচেস্টারশায়ার ক্রিকেট অধিনায়ক বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:ইয়র্কশায়ারের ক্রিকেটার বিষয়শ্রেণী:বাংলাদেশ জাতীয় ক্রিকেট দলের কোচ বিষয়শ্রেণী:ব্রাডফোর্ড থেকে আগত ক্রিকেটার বিষয়শ্রেণী:ক্রিকেট পরিচালক বিষয়শ্রেণী:উইকেট-রক্ষক বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
শাঁখারিবাজার গণহত্যা বলতে ১৯৭১ সালের ২৬শে মার্চ পুরোনো ঢাকা শহরের শাঁখারিবাজার এলাকায় ঘটা গণহত্যাকে বোঝায়। পাকিস্তান সেনাবাহিনী বাঙালি হিন্দুদের ওপর এই গণহত্যা শুরু করে। যারা প্রাণ নিয়ে পালাতে পেরেছিলেন, তারা বুড়িগঙ্গা পেরিয়ে ওপারের গ্রামগুলোতে চলে যান। এই এলাকাটা বর্তমানে কেরাণীগঞ্জ নামে পরিচিত। শাঁখারিবাজার জনশূন্য হয়ে পড়ে। শুধু হিন্দুদের মৃতদেহগুলো রাস্তাঘাটে পড়েছিল। পাকিস্তান সরকার শাঁখারিবাজার রোডের নাম পাল্টে টিক্কা খান রোড নাম রাখে।   পটভূমি  পুরোনো ঢাকার একেবারে কেন্দ্রে বাঙালি হিন্দু অধ্যুষিত শাঁখারিবাজার অবস্থিত। এখানকার মানুষ শাঁখের খোলস থেকে শঙ্খ, শাঁখা, পলা ইত্যাদি তৈরি করার সাথে যুক্ত। শাঁখারিবাজার রোদের খুব কাছেই জগন্নাথ কলেজ ও ঢাকা ব্রাহ্ম সমাজ-এ পাকিস্তান সেনাবাহিনী ঘাঁটি গাড়ে। অপারেশন সার্চলাইট-এর সময় এই এলাকাটা পাকিস্তান সেনাবাহিনীর প্রধান লক্ষ্যে পরিণত হয়।   ঘটনাবলী  ২৫শে মার্চ সন্ধেবেলা পাকিস্তান সেনাবাহিনী শাঁখারিবাজারের রাস্তাঘাট সব দখল করে ফেলে। তারা নবাবপুর রোড দিয়ে সদর ঘাট-এর দিকে এগিয়ে চলে। শাঁখারিবাজার রোড পার হওয়ার সময় তারা একটা বাড়িতে বোম মারে। বাড়িটার একটা অংশ ভেঙে পড়ে। ৩ জন তক্ষুনি মারা যায় এবং ৬ জন আহত হন।  ২৬শে মার্চ বিকেলে, পাকিস্তান সেনাবাহিনী মূল শাঁখারিবাজার আক্রমণ করে। তারা শাঁখারিবাজার রোডের ৪৭ নং বাড়িটায় ঢুকে এলোপাথাড়ি গুলি চালায়। বাড়ির গৃহকত্তা, গৃহিণী ও তাদের ছোটো ছেলে সেখানেই মারা যায়। বড়ো ছেলে অমর সুর বাড়ির পেছনের দরজার সরু গলি দিয়ে পালিয়ে যায়। সেনারা মাইকে ঘোষণা করে এলাকার সকল বাসিন্দাদের বাড়ির বাইরে বেরোতে বলে। কিন্তু হায় !! বলির পাঁঠার মতো তারা বাইরে বেরোয় এবং সঙ্গে সঙ্গেই সেনারা তাদের গুলি করে হত্যা করে। এই ঘটনায় ৫০ জন নিহত ও ২০০ জন আহত হন। সবকটা হিন্দুবাড়ি জ্বালিয়ে দেওয়া হয়। প্রত্যক্ষদর্শীদের মতে শুধু চন্দন সুরের বাড়ির আশেপাশেই ৩১ জনের মতো মারা গেছিলেন। প্রসঙ্গত উল্লেখ্য, চন্দন সুর ঐ এলাকার এক প্রভাবশালী ব্যক্তি। ভোটের আগে ঢাকার নবাব পরিবারের খাজা খইরুদ্দিন ওনাকে হাত করতে চেয়েও অসফল হন। খইরুদ্দিন, শেখ মুজিবের বিরুদ্ধে নির্বাচনে দাঁড়িয়েছিলেন। তো সেই রাগেই বোধহয় উনি পাকিস্তান সেনাদের চন্দন সুরের বিরুদ্ধে লেলিয়ে দিয়েছিলেন। কালিদাস বৈদ্যের মতে, চন্দন সুরের ১২৬ জন প্রতিবেশীকে লাইন ধরে দাঁড় করিয়ে গুলি করে মারা হয়।   এরপর  শাঁখারিবাজার জনশূন্য হয়ে পড়েছিল। সেনা, আনসার, রাজাকাররা সব সোনাদানা, বাসন ও আসবাবপত্র লুঠ করে। বিহারি মুসলিমরা গোটা এলাকাটা দখল করে। প্রত্যেকটা বাড়িতেই তারা বসবাস করতে শুরু করে দেয়। সরকার থেকে শাঁখারিবাজার রোডের নাম পাল্টে টিক্কা খান রোড করে দেওয়া হয়।   তথ্যসূত্র   বিষয়শ্রেণী:বাংলাদেশে হত্যাকাণ্ড বিষয়শ্রেণী:১৯৭১-এ বাংলাদেশ বিষয়শ্রেণী:১৯৭১-এ গণহত্যা বিষয়শ্রেণী:১৯৭১ বাংলাদেশে পরিকল্পিত গণহত্যা বিষয়শ্রেণী:পাকিস্তান কর্তৃক সংঘটিত হত্যাকাণ্ড বিষয়শ্রেণী:পুরান ঢাকা বিষয়শ্রেণী:হিন্দু নিপীড়ন বিষয়শ্রেণী:মুসলিমদের দ্বারা নিপীড়ন বিষয়শ্রেণী:পূর্ব পাকিস্তানে বাঙালি হিন্দু গণহত্যা বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা বিষয়শ্রেণী:বাংলাদেশে লুটপাট বিষয়শ্রেণী:বাংলাদেশের ভবনে বোমা হামলা
thumb|রেডিও রমাদানের লোগো  রেডিও রামাদান হল একটি ইসলামিক রেডিও চ্যানেল যা যুক্তরাজ্যে কেবলমাত্র রমজান মাসেই সম্প্রচার করে। ১৯৯৬ সাল থেকে চ্যানেলটি সম্প্রচারিত হয়ে আসছে। এটি একটি স্বেচ্ছাসেবী-দাতব্য প্রতিষ্ঠান এবং প্রায় ২০০ জন স্বেচ্ছাসেবী এই প্রতিষ্ঠানের সাথে যুক্ত আছেন।  উল্লেখযোগ্য সংখ্যক মুসলিম জনসংখ্যা রয়েছে এমন অনেক শহর পৃথকভাবে এই রেডিও স্টেশনগুলোকে তহবিল দেয়। তারা কুরআন তিলাওয়াত এবং নাশীদ সহ বেশ কয়েক ধরনের অনুষ্ঠান সম্প্রচার করে।   সম্প্রচার কেন্দ্র  রেডিও রমজানের স্টেশনগুলি ২০১৮ সালের (১৪৩৮ হিজরী) রমজান থেকে যুক্তরাজ্যের যেসব স্থানে পরিচালিত হচ্ছে:  রেডিও রমাদান ব্র্যাডফোর্ড (87.7FM)  রেডিও রমাদান ব্ল্যাকবার্ন (87.7FM)   রেডিও রমাদান এডিনবরা (87.9FM)  রেডিও রমাদান নিউক্যাসল আপন টাইন (87.9FM)  রেডিও রমাদান কেইগলেই (102.1FM)  রেডিও রমাদান স্টক অন ট্রেন্ট (87.7FM)   রেডিও রমাদান লেইটন (87.9FM)  রেডিও রমাদান শেফিল্ড (87.7FM)   রেডিও রমাদান ওল্ডহ্যাম (87.7FM)   রেডিও রমাদান গ্লাসগো (87.7FM)   রেডিও রমাদান হনস্লো (87.7FM)   রেডিও রমাদান হাই ওইকম্ব (88. 3FM)   রেডিও রমাদান মিল্টন কিনেস (107FM)  রেডিও রমাদান স্লগ (87.9FM)  রেডিও রমাদান লেস্টার (95.1FM)   রেডিও রমাদান লিডস (87.9FM)   তথ্যসূত্র    বহিঃসংযোগ   রেডিও রমাদানের প্রাতিষ্ঠানিক ওয়েবসাইট   রেডিও রমাদানের সরাসরি সম্প্রচার   বিষয়শ্রেণী:রমজান
খগেন্দ্র নাথ মাহাতা সর্বভারতীয় তৃণমূল কংগ্রেসের একজন ভারতীয় রাজনীতিবিদ। ২০২১ সালের মে মাসে তিনি গোপীবল্লভপুর (বিধানসভা কেন্দ্র) থেকে পশ্চিমবঙ্গ বিধানসভার সদস্য হিসাবে নির্বাচিত হন।   ব্যক্তিগত জীবন  মাহাতা ঝাড়গ্রামের বাসিন্দা। তার পিতার নাম তারেন্দ্র নাথ মাহাতা। তিনি ২০০৭ সালে আরজি কর মেডিকেল কলেজ থেকে এমবিবিএস পাস করেছেন।   রাজনৈতিক জীবন  তিনি গোপীবল্লভপুর (বিধানসভা কেন্দ্র) থেকে পশ্চিমবঙ্গ বিধানসভার সদস্য হিসেবে নির্বাচিত হয়েছেন। নির্বাচনে তিনি জয়ী হয়েছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
এ বি এম তালেব আলী একজন বাংলাদেশি রাজনীতিবিদ ও শিক্ষক ছিলেন। তিনি দুইবার জাতীয় সংসদে সাংসদ হিসেবে নির্বাচিত হয়েছিলেন।  এ বি এম তালেব আলী ফেনী জেলার সোনাগাজী উপজেলার বিষ্ণুপুর উচ্চ বিদ্যালয়ের প্রতিষ্ঠাতা প্রধান শিক্ষক ছিলেন। এছাড়া তিনি ফেনী মহকুমা শিক্ষক সমিতির সাধারণ সম্পাদক ও সভাপতি হিসেবে দায়িত্ব পালন করেছেন।  ১৯৭০ সালে অনুষ্ঠিত নির্বাচনে পূর্ব বঙ্গ আইন পরিষদের সদস্য হিসেবে নির্বাচিত হন। ১৯৭১ সালে মুক্তিযুদ্ধের অন্যতম সংগঠক হিসেবে মুক্তিযুদ্ধে অবদান রেখেছেন তিনি। দেশ স্বাধীনের পর তিনি প্রথম ও দ্বিতীয় জাতীয় সংসদ নির্বাচনে তিনি সাংসদ হিসেবে নির্বাচিত হন।  এ বি এম তালেব আলী ২০১৯ সালের মে মাসের ৭ তারিখে মৃত্যুবরণ করেন। মৃত্যুকালে তার বয়স হয়েছিল ৯২ বছর।   তথ্যসূত্র   বিষয়শ্রেণী:২০১৯-এ মৃত্যু বিষয়শ্রেণী:বাঙালি রাজনীতিবিদ বিষয়শ্রেণী:বাংলাদেশী শিক্ষায়তনিক বিষয়শ্রেণী:প্রথম জাতীয় সংসদ সদস্য বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ফেনী জেলার রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:১৯২০-এর দশকে জন্ম বিষয়শ্রেণী:ফেনী জেলার ব্যক্তি বিষয়শ্রেণী:বাংলাদেশী শিক্ষাবিদ
সুরেন্দ্র নাথ (১৯২৬ Khushwant Singh: A History of the Sikhs: 1839-2004, Vol. 2, Oxford University Press, 2004, p. 482 - ৯ জুলাই ১৯৯৪) ১৯৯১ সালের আগস্ট থেকে জুলাই ১৯৯৪ পর্যন্ত পাঞ্জাবের রাজ্যপাল ছিলেন। ১৯৯৩ সালের নভেম্বর থেকে ১৯৯৪ সালের জুলাই পর্যন্ত তিনি হিমাচল প্রদেশের রাজ্যপাল হিসাবে অতিরিক্ত দায়িত্বে ছিলেন। তিনি ছিলেন ক্যারিয়ারের ভারতীয় পুলিশ পরিষেবার অফিসার।  ১৯৯৪ সালে তিনি বিমান দুর্ঘটনায় মারা গিয়েছিলেন, তখনও তিনি রাজ্যপাল হিসাবে ছিলেন। তার বাবা ছিলেন মহাশে রাজপাল, রঙ্গিলা রসুলের প্রকাশক।  তথ্যসূত্র  বিষয়শ্রেণী:১৯২৬-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:ভারতীয় পুলিশ কর্মকর্তা বিষয়শ্রেণী:পাঞ্জাব, ভারতের রাজ্যপাল বিষয়শ্রেণী:হিমাচল প্রদেশের রাজ্যপাল
চরগাজী বাংলাদেশের লক্ষ্মীপুর জেলার অন্তর্গত রামগতি উপজেলার একটি ইউনিয়ন।    অবস্থান ও সীমানা  রামগতি উপজেলার দক্ষিণ-পূর্বাংশে চরগাজী ইউনিয়নের অবস্থান। এ ইউনিয়নের পশ্চিমে চর রমিজ ইউনিয়ন, বড়খেড়ী ইউনিয়ন, মেঘনা নদী ও চর আবদুল্যাহ ইউনিয়ন, দক্ষিণে মেঘনা নদী ও নোয়াখালী জেলার হাতিয়া উপজেলার চর কিং ইউনিয়ন এবং উত্তর-পূর্বে নোয়াখালী জেলার সুবর্ণচর উপজেলার চর জুবিলী  ইউনিয়ন অবস্থিত।   প্রশাসনিক কাঠামো  চরগাজী ইউনিয়ন রামগতি উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম রামগতি থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।   আরও দেখুন   রামগতি উপজেলা  রামগতি থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:রামগতি উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
দুলকাদির এয়ালেত () বা মারাশ এয়ালেত () ছিলো উসমানীয় সাম্রাজ্যের একটি এয়ালেত। উনিশ শতকে এই অঞ্চলের জ্ঞাপিত আয়তন ছিল ।  ইতিহাস দুলকাদির জাতি ছিলো আনাতোলীয় আমিরাতসমূহের মধ্যে  উসমানীয়দের নিকট বশ্যতা স্বীকার করা সর্বশেষতম জাতি, যারা ১৫২১ সাল পর্যন্ত পুরোপুরি স্বাধীন থাকতে সক্ষম হয়েছিলো এবং ১৫৩০ সাল পর্যন্ত সাম্রাজ্যে পুরোপুরি অন্তর্ভুক্ত ছিলো না। ১৫২২ সালে দুলকাদির এয়ালেত স্থাপিত হয়। ১৮৬৪ সালে বিভক্ত হওয়ার পরে, দুলকাদির এয়ালেতের অঞ্চলসমূহ আলেপ্পো এয়ালেত এবং দিয়ারবেকির এয়ালেতের সাথে যুক্ত হয়। প্রশাসনিক অঞ্চলসমূহ ১৭০০ এবং ১৭৪০ খ্রিস্টাব্দের মধ্যে দুলকাদির বা মারাশ এয়ালেত ছিলো যথাক্রমে উল্লিখিত চারটি সানজাকের সমন্বয়ে গঠিতOrhan Kılıç, XVII. Yüzyılın İlk Yarısında Osmanlı Devleti'nin Eyalet ve Sancak Teşkilatlanması, Osmanlı, Cilt 6: Teşkilât, Yeni Türkiye Yayınları, Ankara, 1999, , pp. 93-94. :   মারাশ সানজাক (Paşa Sancağı  (পাশা সানজাগি), কাহরামানমারাশ)   মালাতইয়া সানজাক, (মালাতইয়া) আইনতাব সানজাক (Ayıntab Sansağı (আয়িনতাব সানসাগি), গাজিঅানতেপ)  কারস-ই মারাশ সানজাক, (কাদিরলি)   আরো দেখুন    তথ্যসূত্র   বিষয়শ্রেণী:তুরস্কের ইতিহাস বিষয়শ্রেণী:প্রশাসনিক একক বিষয়শ্রেণী:এশিয়ায় উসমানীয় সাম্রাজ্যের এয়ালেত বিষয়শ্রেণী:আনাতোলিয়ায় উসমানীয় সাম্রাজ্যের এয়ালেত
সোলোসোলো হল সামোয়ার উপোলু দ্বীপের উত্তর-পূর্ব উপকূলে একটি গ্রাম। গ্রামটি আতুয়ার রাজনৈতিক জেলায় এবং ২০১৬ সালের  এর জনসংখ্যা ছিল ১,৮৫১ জন এবং ২০২১ সালের আদমশুমারিতে ১,৮৩৫ জন।https://www.sbs.gov.ws/documents/census/2021/Census_2021_Final_Report.pdf?_t=1670528927 এটি আনোমা'আ ২ (সাবেক আনোমা'আ পশ্চিম) এর নির্বাচনী এলাকায় সবচেয়ে বেশি জনসংখ্যা সহ এলাকার একটি বিশিষ্ট জনবসতি।   তথ্যসূত্র   বিষয়শ্রেণী:আতুয়া (জেলা) এর জনবহুল স্থান বিষয়শ্রেণী:উইকিউপাত্তে স্থানাঙ্ক আছে
আশা ভাট (জন্ম: ৫ই সেপ্টেম্বর ১৯৯২) হলেন কর্ণাটকের একজন ভারতীয় মডেল, প্রকৌশলী এবং সুন্দরী প্রতিযোগিতায় শিরোপাধারী। তিনি ২০১৪ সালের মিস সুপারন্যাশনাল প্রতিযোগিতা জয়াভ করেছেন। তিনি প্রথম ভারতীয় মডেল হিসেবে এই প্রতিযোগিতা জয়লাভ করেছিলেন।   প্রারম্ভিক জীবন  আশা ভাট ১৯৯২ সালের ৫ই সেপ্টেম্বর তারিখে ভারতের কর্ণাটকের শিমোগা জেলার একটি শিল্প শহর ভাদ্রবতীতে জন্মগ্রহণ করেছেন। তিনি কন্নড় ব্রাহ্মণ পিতা-মাতা সুব্রহ্মণ্য এবং শ্যামলা ভাটের কন্যা। তাঁর বাবা-মা উভয়ই মেডিকেল গবেষণাগারের কর্মকর্তা এবং তাঁরা উভয়েই ভদ্রাবতী শহরের ক্লিনিকাল গবেষণাগারগুলোতে কর্মরত ছিলেন। তাঁর এক বড় বোন ডক্টর অক্ষত, যিনি একজন শিশুরোগ বিশেষজ্ঞ।  ভাট ভদ্রাবতীর সেন্ট চার্লস স্কুলে পড়াশোনা করেছেন এবং মুড়বিদ্রির 'আলভা'স প্রাক-বিশ্ববিদ্যালয় কলেজ' হতে তাঁর প্রাক-বিশ্ববিদ্যালয় পড়াশোনা সম্পন্ন করেছেন। তিনি পুনের আইআইটি জেইই কোচিং ইনস্টিটিউটের প্রাইম একাডেমির একজন মেধাবী ছাত্রী ছিলেন। তিনি দাবি করেছেন যে এই ইনস্টিটিউটে অধ্যয়ন তাঁকে সৌন্দর্য প্রতিযোগিতা জয়লাভ করতে সহায়তা করেছে। আলভাস কলেজে অধ্যয়নকালে তিনি এন সি সিতে ভর্তি হন এবং প্রজাতন্ত্র দিবসের শিবিরে অংশগ্রহণ করার জন্য নির্বাচিত হন। তিনি সার্কভুক্ত দেশগুলোর জাতীয় ক্যাডেট কর্পস প্রতিনিধি দলের সদস্য ছিলেন, এর ফলস্বরূপ শ্রীলঙ্কা মিলিটারি একাডেমি পরিদর্শন করেছিলেন এবং ২০০৯ সালে শ্রীলঙ্কার রাষ্ট্রপতি মহিন্দ রাজাপক্ষের হাত থেকে 'সবদিকে দক্ষ' পুরস্কার গ্রহণ করেছিলেন। পরে তিনি আর. ভি. কলেজ অফ ইঞ্জিনিয়ারিংয়ের ইলেক্ট্রনিক্স প্রকৌশল বিভাগ হতে স্নাতক ডিগ্রি অর্জন করেন।   সুন্দরী প্রতিযোগিতা  ২০১৪ সালে, তিনি টাইমস গ্রুপ দ্বারা আয়োজিত মিস ডিভা প্রতিযোগিতায় অংশ নিয়েছিলেন এবং মিস ইন্ডিয়া সুপার ২০১৪ জয়লাভ করেন। আশা মিস ডিভা ২০১৪-এ তিনটি বিশেষ পুরস্কার জয় করেছিলেন, যেগুলো হচ্ছে: মিস কনজেনিয়ালিটি, মিস বিউটিফুল স্মাইল এবং মিস ফ্যাসেটিং। তিনি পোল্যান্ডের ক্রিণিকা-জদ্রিজে অনুষ্ঠিত মিস সুপারন্যাশনাল ২০১৪-তে ভারতের প্রতিনিধিত্ব করেছিলেন এবং ২০১৪ সালের ৫ই ডিসেম্বর তারিখে অনুষ্ঠিত প্রতিযোগিতার চূড়ান্ত পর্বে তাঁকে চূড়ান্ত বিজয়ী হিসাবে মুকুট পরানো হয়েছিল। এছাড়াও তিনি উক্ত প্রতিযোগিতায় "সেরা প্রতিভা"-র বিশেষ পুরস্কার লাভ করেছিলেন। তিনি বিদায়ী শিরোপাধারী মিস সুপারন্যাশনাল ২০১৩, ফিলিপাইনের মুত্যা জোহানা দাতুলের দ্বারা মিস সুপারন্যাশনাল ২০১৪-এর মুকুট পড়েছিলেন। মিস সুপারন্যাশনালের বিজয়ী হিসেবে তিনি এক বছর যাবত থাইল্যান্ড, মায়ানমার, হাঙ্গেরি, মরিশাস, চীন এবং পোল্যান্ড এবং ভারতের বিভিন্ন স্থানে ঘুরে বেড়িয়েছেন।   ব্যক্তিগত জীবন  আশা বর্তমানে ভারতের মহারাষ্ট্রের মুম্বইয়ে বসবাস করছেন। তিনি মডেল হওয়া ছাড়াও তিনি একজন সামাজিক কর্মী, যিনি অ্যাস্ট্র্রা ফাউন্ডেশন নামে একটি নিজস্ব এনজিও পরিচালনা করেন।   তথ্যসূত্র    বহিঃসংযোগ    Asha Bhat official photoshoot for Miss Supranational   Asha Bhat at Miss Supranational   Miss Supranational Website  বিষয়শ্রেণী:১৯৯২-এ জন্ম বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:জীবিত ব্যক্তি বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:কর্ণাটকের নারী মডেল বিষয়শ্রেণী:মিস সুপ্রান্যাশনাল বিজয়ী বিষয়শ্রেণী:ভারতের সুন্দরী প্রতিযোগিতার প্রতিযোগী বিষয়শ্রেণী:তেলুগু চলচ্চিত্র অভিনেত্রী
thumb|right|225px|সেন্ট জন এর Bayou, নিউ অর্লিন্স মধ্যে ভুডু অনুষ্ঠান  লুইসিয়ানা ভুডু, নিউ অরলিন্স ভুডু নামেও পরিচিত, আফ্রিকান ডায়াস্পোরার ঐতিহ্য থেকে উন্নত আধ্যাত্মিক লোকদের একটি সংগ্রহ বর্ণনা করে। এটি মার্কিন যুক্তরাষ্ট্রের লুইসিয়ানা রাজ্যের পশ্চিম ও মধ্য আফ্রিকান বংশোদ্ভূত এবং আফ্রো আমেরিকান ধর্মের একটি সাংস্কৃতিক রূপ। ভুডু আফ্রিকা ভিত্তিক আধ্যাত্মিক মানুষের অনেক অবতারের মধ্যে একটি। লুইসিয়ানা ক্রেওল ফরাসি ভাষার আক্ষরিক ভাষা।  আটলান্টিক দাস বাণিজ্যের ফলে ,এই অঞ্চলে আফ্রিকান সাংস্কৃতিক নিপীড়নের ফলে ভুডু নিউ অরলিন্সের ক্যাথলিক এবং ফ্রাঙ্কোফোন সংস্কৃতির সাথে একীভূত হয়। লুইসিয়ানা ভুডু প্রায়ই একে অপরের সাথে বিভ্রান্তিকর মনে হয়, তবে হাইতিয়ান ভুডু এবং ডিপ সাউথ হুডু থেকে এটি সম্পূর্ণ আলাদা নয়। এটি হাইতিয়ান ভুডু থেকে আলাদা কারণ এটি হুডু উপকরণ এবং লি গ্র্যান্ড জোবিশের ভুডু রানীদের ব্যবহারের উপর জোর দেয়। লুইসিয়ানা ভুডুর মাধ্যমেই গ্রিস গ্রিস (একটি ওলোফ শব্দ) এবং ভুডু পুতুল আমেরিকান ল্যাঙ্কনিকে প্রবর্তিত হয়েছিল।  ইতিহাস  আফ্রিকান প্রভাব ঔপনিবেশিক যুগে পশ্চিম আফ্রিকা থেকে ক্রীতদাস আফ্রিকানদের দ্বারা ভুডু ফরাসি লুইসিয়ানায় আনা হয়েছিল। ১৭১৯ থেকে ১৭৩১  সাল পর্যন্ত, বেশিরভাগ আফ্রিকান বন্দিকে লুইসিয়ানাতে ফাঁসি দেওয়া হয়েছিল, এবং ফিনরা এখন বেনিনের অন্যান্য গোষ্ঠীর সাথে ভাগাভাগি করে থাকে যেমন বামবারা ম্যান্ডিঙ্গো ওলোফ ইওয়ে ফুলব্রাইট ফন (এ ডোহোমেন) ইয়োরু (নাগো) চম্পা কঙ্গো ইবো আদো হাউসা এবং সাঙ্গো হোল। ) যার সাংস্কৃতিক অনুশীলনের মধ্যে রয়েছে আধ্যাত্মিকতা এবং পূর্বপুরুষের উপাসনা। সংরক্ষিত ভাষা এবং ধর্মীয় বিশ্বাস নিয়ে আসা।  সমস্ত গ্রুপ লুইসিয়ানা জুড়ে উন্নয়নের জন্য দায়ী। হাজের বিষ এবং তাদের চেতনা এবং অলৌকিকতার জ্ঞান,তাদের নিজস্ব সুরক্ষা বা অন্যদের ক্ষতি করার জন্য লুইসিয়ানা ভেদু-এর প্রধান উপাদান হয়ে উঠেছে। ক্যারিবীয় অঞ্চলের সেন্ট ডোমিঙ্গুর ফরাসি উপনিবেশেও অনেক ফনকে ক্রীতদাস করা হয়েছিল। লুইসিয়ানা ভুডু ১৭০০ এর দশকের গোড়ার দিকে থেকে বিদ্যমান।  তথ্যসূত্র
পরিগাণনিক স্তরচিত্রণ বলতে রঞ্জনবিদ্যায় ব্যবহৃত একটি চিকিৎসা-চিত্রণ কৌশলকে বোঝায় যার দ্বারা দেহের ভেতরে প্রবেশ না করেই রোগনির্ণয়ের উদ্দেশ্যে দেহাভ্যন্তরের বিস্তারিত চিত্র পাওয়া যায়। একে ইংরেজিতে "কম্পিউটেড টমোগ্রাফি স্ক্যান" (computed tomography scan) বা সংক্ষেপে "সিটি স্ক্যান" (CT scan) বলা হয়। যেসব রঞ্জনবিদ (radiologist রেডিওলজিস্ট) পরিগাণনিক স্তরচিত্রণ সম্পাদন করেন তাদেরকে রঞ্জনচিত্রগ্রাহক (radiographer রেডিওগ্রাফার) বা রঞ্জন প্রযুক্তিবিদ (radiology technologist) বলা হয়।  পরিগাণনিক স্তরচিত্রগ্রাহক যন্ত্রগুলিতে একটি আবর্তনশীল রঞ্জনরশ্মি নল ব্যবহার করা হয় এবং রোগীকে ঘিরে থাকা বৃত্তাকার খাঁচাটিতে সারিবদ্ধভাবে বিভিন্ন ধরনের নিরূপক যন্ত্র (Detector ডিটেক্টর) বসানো থাকে যেগুলি দেহের ভেতরের বিভিন্ন কলাতে রঞ্জনরশ্মির তনুভবন (X-ray attenuation) পরিমাপ করে। একধিক ভিন্ন ভিন্ন কোণ থেকে গৃহীত বহুগুণিত রঞ্জনরশ্মি পরিমাপগুলি এরপর একটি পরিগণক যন্ত্র তথা কম্পিউটারে প্রক্রিয়াজাত করা হয় এবং সেখানে পুনর্গঠনমূলক নির্দেশক্রম (অ্যালগোরিদম) প্রয়োগ করে একটি দেহের প্রস্থচ্ছেদের স্তরচিত্র (ফালি ফালি করে কাটা অসদ্‌ চিত্র) প্রস্তুত করা হয়। যেসব রোগীর দেহে ধাতব প্রোথিত বস্তু বা হৃৎস্পন্দনরক্ষক (পেসমেকার) থাকে, চৌম্বকীয় অনুনাদ স্তরচিত্রণ (এমআরআই) পদ্ধতিতে তাদের রোগনির্ণয় করা বারণ, কিন্তু পরিগাণনিক স্তরচিত্রণ সম্ভব।  ১৯৭০-এর দশকে উদ্ভাবিত পরিগাণনিক স্তরচিত্রণ একটি বহুমুখী, বিবিধ ব্যবহারোপযোগী চিত্রণ কৌশল হিসেবে বর্তমানে সুপ্রতিষ্ঠিত। যদিও এই কৌশলটি মূলত রোগনির্ণয়ভিত্তিক চিকিৎসাবিজ্ঞানের ক্ষেত্রে বেশি ব্যবহৃত হয়, এটিকে প্রাণহীন বস্তুর চিত্রণেও ব্যবহার করা হতে পারে।  "পরিগণক যন্ত্রের (কম্পিউটারের) সহায়তায় স্তরচিত্রণ উদ্ভাবনের জন্য" ১৯৭৯ সালে দক্ষিণ আফ্রিকান বংশোদ্ভূত মার্কিন পদার্থবিজ্ঞানী অ্যালান এম. করম্যাক এবং ব্রিটিশ তড়িৎ প্রকৌশলী গডফ্রি এন. হাউন্সফিল্ডকে যৌথভাবে চিকিৎসাবিজ্ঞানে নোবেল পুরস্কার প্রদান করা হয়।   তথ্যসূত্র  বিষয়শ্রেণী:রঞ্জনরশ্মি পরিগাণনিক স্তরচিত্রণ বিষয়শ্রেণী:১৯৭২-এ প্রবর্তন বিষয়শ্রেণী:চিকিৎসাবৈজ্ঞানিক পরীক্ষা বিষয়শ্রেণী:বহুমাত্রিক সংকেত প্রক্রিয়াজাতকরণ বিষয়শ্রেণী:রঞ্জনবিদ্যা বিষয়শ্রেণী:স্বাস্থ্য পরীক্ষা
মহাজনপুর ইউনিয়ন বাংলাদেশের খুলনা বিভাগের মেহেরপুর জেলার মুজিবনগর উপজেলার একটি ইউনিয়ন পরিষদ। এটি ৬৬.৫৪ কিমি২ (২৫.৬৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ১৮,২৬৩ জন। মহাজনপুর ইউনিয়নে মোট গ্রামের সংখ্যা ৬টি ও মৌজার সংখ্যা ৫টি।  গ্রামসমূহ  যতারপুর   কোমরপুর   গোপালপুর  মহাজনপুর  বাবুপুর  পরানপুর  তথ্যসূত্র  বিষয়শ্রেণী:মুজিবনগর উপজেলার ইউনিয়ন
আগাথোক্লেইয়া থেওত্রোপোস () একজন ইন্দো-গ্রিক রাণী ছিলেন, যিনি সম্ভবতঃ ১৩০ খ্রিস্টপূর্বাব্দ থেকে ১২০ খ্রিস্টপূর্বাব্দ পর্য্যন্ত পাঞ্জাব অঞ্চল শাসন করেন। সিনিয়র মনে করেন যে, তিনি ১১০ খ্রিস্টপূর্বাব্দ থেকে ১০০ খ্রিস্টপূর্বাব্দ পর্য্যন্ত রাজত্ব করেন।Senior R.C., MacDonald, D.: The Decline of the Indo-Greeks, Monographs of the Hellenic Numismatic Society, Athens (1998)   পরিচিতি  উইলিয়াম উডথর্প টার্নের মতে আগাথোক্লেইয়া থেওত্রোপোস ইন্দো-গ্রিক শাসক প্রথম মেনান্দ্রোস সোতেরের রাণী ছিলেন। প্রথম মেনান্দ্রোস সোতেরের মৃত্যুর পর তাঁর নাবালক পুত্র প্রথম স্ত্রাতোন রাজ্যশাসনের উপযোগী না হওয়ায় আগাথোক্লেইয়া থেওত্রোপোস পুত্রের হয়ে শাসনভার গ্রহণ করেন।W.W. Tarn. The Greeks in Bactria and India. Third Edition. Cambridge: University Press, 1966. অসমুন্ড বোপেয়ারাচ্চি এই মত সমর্থন করেছেন।"Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, .Sylloge Nummorum Graecorum O. Bopearachchi, Graeco-Bactrian and Indo-Greek Coins. The Collection of the American Numismatic Society, Part 9, New York, 1998, 94 p., 76 pl. কিন্তু প্রথম মেনান্দ্রোস সোতেরের মৃত্যুর অব্যবহতি পূর্বে বা পরে রাজ্যের অধিকার নিয়ে বিবাদ শুরু হওয়ায় আগাথোক্লেইয়া রাজ্যের পূর্বদিকে শুধুমাত্র পাঞ্জাব অঞ্চল নিজের অধিকারে রাখতে সক্ষম হন। রাজ্যের পশ্চিমাঞ্চল প্রথম জোইলোস দিকাইওসের অধিকারে চলে যায়। যদিও বিভিন্ন মুদ্রা বিশ্লেষণ করে সিনিয়র মনে করেছেন যে, তাঁর রাজত্বকাল ১১০ খ্রিস্টপূর্বাব্দ থেকে ১০০ খ্রিস্টপূর্বাব্দ বলে মনে করেছেন। প্রথম স্ত্রাতোন আগাথোক্লেইয়া থেওত্রোপোসের পুত্র হলেও প্রথম মেনান্দ্রোস সোতেরের রাণী ছিলেন না।   মুদ্রা  আগাথোক্লেইয়া থেওত্রোপোসের প্রথমদিককার মুদ্রায় এক পিঠে শুধুমাত্র নিজের প্রতিকৃতি সহ গ্রিক লিপিতে বাসিলিস্সেস থেওত্রোপোউ আগাথোক্লেইয়াস () ও অপর পিঠে হেলেনা ছবিতে খরোষ্ঠী লিপিতে মহারাজস ত্রাতারস ধার্মিকস আগাথুক্রি উৎকীর্ণ থাকত। পরের দিকে মুদ্রাগুলিতে তাঁর প্রতিকৃতির সঙ্গে তাঁর পুত্র প্রথম স্ত্রাতোনের প্রতিকৃতিও মুদ্রিত থাকত। এই দ্বিভাষী মুদ্রাগুলিতে আগাথোক্লেইয়া থেওত্রোপোসের নাম গ্রিক লিপিতেই খোদিত থাকত। মুদ্রাগুলির অপর পিঠে বজ্র নিক্ষেপরত এথেনার চিত্র উৎকীর্ণ থাকত।   তথ্যসূত্র   বিষয়শ্রেণী:ইন্দো-গ্রিক শাসক বিষয়শ্রেণী:ভারতীয় রাজকীয় নারী বিষয়শ্রেণী:প্রাচীন ভারতীয় নারী